CELEX: 62010CA0011
Language: el
Date: 2011-02-17 00:00:00
Title: Υπόθεση C-11/10: Απόφαση του Δικαστηρίου (πέμπτο τμήμα) της 17ης Φεβρουαρίου 2011 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Staatssecretaris van Financiën κατά Marishipping and Transport BV [Αίτηση εκδόσεως προδικαστικής αποφάσεως — Κανονισμός (ΕΟΚ) 2658/87 — Κοινό Δασμολόγιο — Δασμοί — Απαλλαγή — Φαρμακευτικές ουσίες — Σύνθεση — Περιορισμοί]

2.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/7
            
         Απόφαση του Δικαστηρίου (πέμπτο τμήμα) της 17ης Φεβρουαρίου 2011 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Staatssecretaris van Financiën κατά Marishipping and Transport BV
   (Υπόθεση C-11/10) (1)
   
   (Αίτηση εκδόσεως προδικαστικής αποφάσεως - Κανονισμός (ΕΟΚ) 2658/87 - Κοινό Δασμολόγιο - Δασμοί - Απαλλαγή - Φαρμακευτικές ουσίες - Σύνθεση - Περιορισμοί)
   2011/C 103/10
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   Staatssecretaris van Financiën
   
      κατά
   
   Marishipping and Transport BV
   
      Αντικείμενο
   
   Αίτηση εκδόσεως προδικαστικής αποφάσεως υποβληθείσα από το Hoge Raad der Nederlanden (Κάτω Χώρες) — Ερμηνεία του παραρτήματος I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1) — Φαρμακευτικές ουσίες που απαλλάσσονται από τους δασμούς — Ουσία που δεν εμφανίζεται υπό την καθαρή της μορφή — Περιορισμοί
   
      Διατακτικό
   
   Το παράρτημα I, πρώτο μέρος, τίτλος II, Γ, σημείο 1, στοιχείο i, του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως έχει τροποποιηθεί, αντιστοίχως, από τους κανονισμούς (ΕΚ) 2031/2001 της Επιτροπής, της 6ης Αυγούστου 2001, και 1832/2002 της Επιτροπής, της 1ης Αυγούστου 2002, έχει την έννοια ότι φαρμακευτική ουσία περιλαμβανόμενη στον κατάλογο των ουσιών που απαριθμούνται στο παράρτημα 3 του τρίτου μέρους του ως άνω παραρτήματος I, στην οποία έχει γίνει προσθήκη άλλων ουσιών, ιδίως φαρμακευτικών, παύει να τυγχάνει της απαλλαγής από τους δασμούς που θα ίσχυε αν η ουσία αυτή ήταν σε καθαρή μορφή.
   
      (1)  ΕΕ C 80 της 27.3.2010